Grażyna Kubica-Heller

Grażyna Kubica-Heller (rodz. 1955. we Ustrōniu) – ślōnsko socjolożka, profesorka społecznych nauk, wykładowczyni Jagellōńskigo Uniwersytetu.

 Żywobycie 
Ôbrōniyła dochtorat we 2007. roku na podstawie roboty «Siostry Malinowskiego czyli kobiety nowoczesne na początku XX wieku», po czym zaczła robota na Jagellońskim Uniwersytecie. Interesuje sie problymatykōm kulturowych myńszości, symbolicznym wymiarym kultury, kulturowym landszaftym, wizualnōm antopologijōm i historyjóm antropologije. Zajmuje sie biografijōm i twōrczościōm Bronisława Malinowskigo. Ôpracowała i napisała wykludzyni do «Dziennika w ścisłym znaczeniu tego wyrazu», kery zawiyro wszyjske zopiski ôd Malinowskigo.

Zajmuje sie tyż fotografijōm, a jedna ze jeji nejbarzij znanych ekspozycyjōw to je wystawa «Człowiek – z obu stron obiektywu. Fotografia i antropologia» we Etnograficznym Muzyjōm we Krakowie (2002).

We 2016. roku na podstawie naukowego dorobku i roboty «Maria Czaplicka – płeć, szamanizm, rasa. Biografia antropologiczna» ôtrzimała na Filologicznym Wydziale UJ stopiyń habilitowanego dochtora społecznych nauk.

Używo publicznie ślōnskij godki, kludziyła we Ślōnskim Tyjatrze we Katowicach wykłod po ślōnsku na tymat fyminizmuWykłady w tyjatrze: prof. Grażyna Kubica-Heller.

 Zewnyntrzne linki 
 Informacyjo na zajcie Instytutu Socjologije UJ

Kategoryjo:Rodzyńi we 1955
Kategoryjo:Socjologi